שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**אמזון ווב סרביסז ישראל בע"מ** (באנגלית: **AMAZON WEB SERVICES ISRAEL LTD**), המוכרת בשם המקוצר **אמזון ישראל**, היא חברה ישראלית שהוקמה בשנת 2013 ועוסקת בשיווק שירותי מחשוב ענן. החברה ממוקמת בתל אביב-יפו במגדל עזריאלי שרונה ובחיפה בפארק מת"ם. מלוא מניותיה מוחזקות על ידי קבוצת אמזון דוט קום האמריקאית.

היסטוריה
--------

בינואר 2015 רכשה אמזון את אנאפורנה לאבס.

ביולי 2017 שכרה אמזון 11 קומות משרדים במגדל עזריאלי שרונה בתל אביב-יפו, בשטח כולל של 25,000 מ"ר, ובמקביל שכרה בניין משרדים נוסף בשטח של 12,000 מ"ר בפרויקט מתם-ים שבפארק מת"ם בחיפה.

בנובמבר 2017 דווח כי חברת אמזון שוקלת להפסיק לעבוד עם דואר ישראל, ובוחנת להעביר את המשלוחים המוזמנים דרך האתר לחברות מסירת חבילות אחרות, בנוסף דווח על מגעים לשכירת שטחים לוגיסטיים, במטרה להפוך אותם לשטחי אחסנה לסחורות שמוזמנות באתרי החברה. בדצמבר 2017 פורסמה עמדת הממונה על ההגבלים העסקיים כלפי כניסתה הצפויה של אמזון לשוק הקמעונאות הישראלי, ולפיה המדינה מקדמת בברכה את החברה, ושוקלת את ההשפעה הצפויה על שוק הקמעונאות הישראלי.

בנובמבר 2017 דווח כי אמזון עורכת מסע גיוס למפתחים להקמת מרכז מחקר ופיתוח למוצרי אלכסה שופינג (ביצוע קניות בדרך של מתן פקודות קוליות לעוזרת האישית של אמזון המכונה "אלכסה").

ב-2019 ביצעה אמזון מספר רכישות של חברות ישראליות ובעלות מרכז פיתוח בישראל. בינואר את CloudEndure, ביוני את Sizmek וביולי את E8 Storage.

באפריל 2019 הודיעה אמזון על כניסתה הרשמית לשוק הקמעונאות בישראל ועל פתיחת זירת מסחר מקומית. בשלב הראשון, פעילות החברה בישראל התבצעה בתצורה של משלוחים פנים ארציים אשר יארזו וישלחו על ידי עסקים מקומיים. בחודש מאי 2019 דווח ש"אלקטרה", קמעונאית מוצרי החשמל הישראלית, סיכמה את תנאי הסחר מול אמזון, ותפתח בה בקיץ שתי חנויות תחת המותגים "אלקטרה" ו"מחסני חשמל". החברה תשלם לאמזון עמלה של 8% לכל מכירה.

ב-21 באוגוסט 2019 אמזון הכריזה רשמית על כניסה לישראל והקימה לפעילות של סוחרים ישראלים דף רשמי בשפה העברית תחת Amazon Services.

במהלך שנת 2020 גדלה אמזון ישראל וגייסה כ-150 עובדים.

ספרים בשפה העברית
-----------------

החל משנת 2022 אמזון מאפשרת לסופרים, משוררים ומחזאים ישראלים, להוציא לאור את ספריהם באתר אמזון בשפה העברית. החברה שולחת בדואר את ספריה. אך קיימים גם ספרי אי-בוק e-book בקריאה אלקטרונית על מסך המחשב.

תחומי פעילות
------------

* Amazon Web Services - מפתחת ומשווקת שירותי מחשוב ענן
* מעבדות אנאפורנה - מפתחת שבבים ומערכת מחשוב מבוססת הנדסת רשת ואחסון
* Amazon Prime Air (אנ') - מפתחת תוכנה לרחפני המשלוחים העתידיים של אמזון
* צילום - מפתחת מצלמות זעירות למכשירים הניידים של אמזון
* אמזון אלכסה
* Lab126 (אנ')
* Amazon Advertising - מפתחת מוצרים לפתרונות פרסום

קישורים חיצוניים
----------------

* אתר למנויים בלבד אליחי וידל, אמזון הודיעה על הרחבת הפעילות בישראל - כל הפרטים, באתר TheMarker‏, 2 באוקטובר 2017
* מירב קריסטל, טלטלה בענף הקמעונאות: אמזון נכנסת לישראל, באתר כלכליסט, 30 באפריל 2019

הערות שוליים
------------

1. ↑  מאיר אורבך, אסף גלעד, אמזון תרכוש את אנפורנה מיקנעם ב-370 מיליון דולר ותקים מרכז פיתוח, באתר כלכליסט, 22 בינואר 2015
2. ↑  מאיר אורבך, אמזון שכרה שטח של 25 אלף מ"ר במגדל שרונה החדש בת"א, באתר כלכליסט, 2 ביולי 2017
3. ↑  אתר למנויים בלבד הדר קנה, עדי דברת-מזריץ, אריק מירובסקי, אמזון התייאשה מדואר ישראל? מחפשת חברה אחרת למשלוח חבילות, באתר TheMarker‏, 26 בנובמבר 2017
4. ↑  אתר למנויים בלבד אליחי וידל, ההבדל בין אמזון ו-Airbnb לבין אובר, באתר TheMarker‏, 3 בדצמבר 2017
5. ↑  אתר למנויים בלבד אליחי וידל, אמזון הודיעה על הרחבת הפעילות בישראל - כל הפרטים, באתר TheMarker‏, 2 באוקטובר 2017
6. ↑  עמרי זרחוביץ', ‏עסקה גדולה לאמזון בישראל: רוכשת את קלאוד אנדור מרמת גן ב-250 מיליון דולר, באתר גלובס, 7 בינואר 2019
7. ↑  מאיר אורבך, אמזון רכשה חלק מפעילות סייזמק המחזיקה מרכז בישראל, באתר כלכליסט, 2 ביוני 2019
8. ↑  אתר למנויים בלבד עירד עצמון שמאייר, אמזון רוכשת את E8 הישראלית כדי לשדרג את מערכות האחסון שלה, באתר TheMarker‏, 31 ביולי 2019
9. ↑  מירב קריסטל, הנה זה מתחיל: אלקטרה צריכה תמכור לישראלים באמזון, באתר ynet, 22 במאי 2019
10. ↑  מירב קריסטל, אמזון לסוחרים ישראלים: השילוח המקומי כבר כאן, באתר ynet, 21 באוגוסט 2019
11. ↑  מאיר אורבך, דווקא עכשיו: אמזון מגייסת 150 עובדים חדשים בישראל, באתר כלכליסט, 23 בספטמבר 2020